Nog vier 'renosterstropers' vas | Maroela Media
Nog vier 'renosterstropers' vas
Vier mans wat glo op pad was om 'n renoster in die Hoedspruit-area te stroop is in hegtenis geneem, het die polisie in Limpopo gesê.
Kol. Ronel Otto, woordvoerder van die polisie, het gesê 'n veiligheidswag het onraad vermoed en die vier mans voorgekeer. "'n Veiligheidswag by die Oos-hek-kontrolepunt het twee mans in 'n Volvo voorgekeer en hulle gevra om die motor te deursoek, maar hulle het verskeie verskonings gehad oor hoekom die motor nie deursoek mag word nie."
Volgens Otto het die veiligheidswag hulp ontbied en 'n veldwagter wat in die area was het ook kom bystaan. Die motor is deursoek en twee mans is in die kattebak gevind. Die polisie is ontbied. "'n 3.75-jaggeweer, 'n knaldemper, ammunisie, jagmesse en 'n byl is ook in die motor gevind," het Otto gesê
Die vier mans is in hegtenis geneem en sal Maandag in die Hoedspruit-landdroshof verskyn op aanklag van sameswering om renosters te stroop en die onwettige besit van 'n vuurwapen en ammunisie.
Die polisie in Limpopo het Dinsdag ook vier mans in hegtenis geneem vir renosterstropery. Dié mans was glo 'n renoster op 'n plaas in Lephalale (Ellisras) stroop.
Sasol gemaan om 'onwettige herstruktureringsproses' te staak
Man sterf in Vrystaat-botsing
Mooi so Limpopo Polisie!!
Vat hulle vas en raak ontslae van die gemors!!
Hierdie barbare het nie die vaagste benul waaroor
bewaring gaan nie! "Bewaring" is nie, en was nog nooit
in hulle woordeskat nie!!
Hang hulle sommer ook!
Dit is lekker om vir 'n verandering 'n stukkie goeie nuus te lees, veral na die afgelope paar dae se ellende.
Daar is net een sakie wat so 'n bietjie pla – as ek reg onthou is daar so 'n tydjie gelede ook 'n .375 jaggeweer met 'n knaldemper in renosterstropers se besit gevind. Ek hoop nie dit is dieselfde geweer nie.